Christelike Lugdiens Beoog Om Wêreldwye Evangelisasie Bekostigbaar Te Maak - Joy! Digital
Christelike Lugdiens Beoog Om Wêreldwye Evangelisasie Bekostigbaar Te Maak
Die wêreld se eerste Christelike lugdiens sal volgende jaar sy eerste vlugte begin. Die organisasie, Judah 1, vlieg reeds op 'n private basis, maar ander partye sal nou ook vlugte kan bespreek. Die direkteur van die lugdiens sonder winsmotief, Everett Aaron, het met die Christian Post gesels oor die doel van die organisasie. "Evangeliste kan nie op 'n sendingtogte gaan as hulle nie vlugte kan bespreek nie," het Aaron gesê.
Judah 1 sal kragte saamsnoer met organisasies soos Operation Blessing. Hulle verkondig die Evangelie en bied praktiese hulp in Suid-Amerikaanse lande soos Guatemala, Nicaragua en Honduras. Hierdie lande is onlangs swaar getref deur 'n orkaan. Daarbenewens werk die Christelike lugdiens saam met Wounded Warrior en Make-a-Wish. Hulle wil vlugte bekostigbaar maak vir organisasies met 'n hoër roeping.
"Ons sal nie vaste vlugroosters volg nie en ons het nie vaste vlugroetes nie. Dit beteken dat ons, anders as gewone lugdienste, kan vlieg waarheen ons wil, wanneer ons wil," sê Aaron .
Evangeliste sal wel hul vliegkaartjies moet betaal, maar is vrygestel van die betaling van fooie. Hulle mag byvoorbeeld gratis ekstra bagasie saamneem en hulle betaal geen ekstra koste vir die brandstof van die vliegtuig nie.